
Број: 05-96-88/2023
Датум: 10.01.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Јанковић Јелене из насеља Брањево, за издавање еколошке дозволе за објекат пекаре „ЕЛЕНА“, који се налази у насељу Брањево, Десета улица број 52, град Зворник, од 13.11.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору Јанковић Јелени из насеља Брањево, ЕКОЛОШКА ДОЗВОЛА за објекат пекаре „ЕЛЕНА“, који се налази у насељу Брањево, Десета улица број 52, град Зворник, на грађевинској парцели означеној као  к.ч. број: 136/284 К.О. Шепак. 
2. Опис активности и постројења за које се издаје еколошка дозвола:
Предметни објекат се налази у приземљу  стамбено – пословне зграде. Локација објекта је у близини старог магистралног пута Зворник – Бијељина. У објекту се налазе радне и помоћне просторије: канцеларије, део за одмор радника, магацински део за смјештај мањих количина потребних сировина и резервних машина. У пекари се тренутно производе само лепине различитих грамажа.
Еколошка дозвола се издаје за:

· објекат пекаре, максималних димензија 17,30 x 8,50 m.
Технолошки процес производње лепина се одвија по следећим фазама:

1. Припремање и дозирање сировина

2. Замјес тијеста

3. Ферментација тијеста

4. Премјесивање тијеста

5. Дијељење и округло обликовање

6. Завршно обликовање

7. Завршна ферментација тјестених комада

8. Печење 

9. Хлађење и изношење у продајни простор

Инвеститор од машина у свом раду користи: пећ за печење лепина, мјешалицу за тијесто (миксер), двије машине за обликовање лепина.
3. Инвеститор Јанковић Јелена из насеља Брањево,  дужна је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Јанковић Јелена из насеља Брањево, дужна је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Све манипулативне површине је потребно редовно чистити, прскати, прати и одржавати да би се спријечиле прекомјерне концентрације лебдећих честица око објекта.
· Редовно вршити одржавање интерних саобраћајница.
· Адекватном организацијом рада спријечити стварање гужве и застоја.

· Транспорт, манипулација и складиштење вршити искључиво са одговарајућим возилима  одговарајућим транспортним површинама.

· Користити технички исправна транспортна возила.

· Заштиту од повећане буке која настаје у процесу рада врши се употребом машина које не емитују повећан ниво буке, звучном изолацијом извора буке, објекта или слично.
· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Сви вентилацијски отвори за убацивање свјежег ваздуха, морају имати филтере за прочишћавање ваздуха и заштитну мрежицу, све ради спречавања продора прашине, непријатних мириса и инсеката.

· Сви вентилацијски отвори за избацивање „истрошеног ваздуха“, морају имати филтере за апсорпцију непријатних мириса, ради заштите животне средине.

· Вршити редовну контролу и одржавати исправност вентилационог система.
· У производним и складишним просторијама омогућити максимално природно и вјештачко провјетравање.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12). 
· Заштита од повећане буке настале у процесу рада пословног објекта, може се довести у дозвољени ниво употребом машина које не емитују повећан ниво буке, те звучном изолацијом извора буке или објекта или слично. 

· У циљу превенције емисија загађујућих материја вршити редовно одржавање, ремонтовањем и држање опреме и инсталација у исправном стању.

· Смањење утицаја буке на вањску средину обезбјеђује се прописном удаљеношћу пословног објекта овог типа, од пословног објекта другог типа намјене или стамбених објеката, односно адекватном изолацијом објекта.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Извршити правилан одабир и диспозицију дрвореда и другог зеленила у циљу формирања заштитних баријера.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Отпадне санитарно - фекалне воде из предметног објекта системом одводних канала спроведити у јавну канализацију, у складу са Правилником.
· Све отпадне воде треба третирати наначин да се не угрози квалитет подземних, површинских вода и земљишта.
· Отпадне атмосферске воде са крова објекта системом одводних канала спроводити у сепаратни дио  канализационог система, а затим у крајни реципијент.
· Извршити бетонирање и асфалтирање свих манипулативних површина.
· Загађење земљишта отпадним водама, мора бити спријечено правилним и редовним одржавањем фекалне канализационе мреже  на предметној локацији и правилним одводом  отпадних вода са манипулативних површина.
· Одговорно лице објекта, треба да активно и ажурно води послове и евиденцију чишћења и одржавања истих, као и то све вршити по важећем уговору са надлежним предузећем.
· Приликом чишћења машина и уређаја, који се користе у производном процесу, прије прања ручно скинути остатке тијеста, како би се потрошња воде и детрџента за одржавање свела на минимум и како би отпадна вода била што мање оптерећења органским материјама.
· Отпадну воду из технолошког процеса прије испуста у канализациони систем третирати на сепаратору масти и уља. 
· Редовно чистити и одржавати у функционалном стању све елементе канализационог система који прикупљају отпадне воде.

· Вршити редовну контролу механизације у циљу спрјечавања цурења нафте и нафтних деривате из возила која служе за транспорт сировина и готових производа.
· Спријечити неконтролисано расипање отпада.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· За одлагање отпадних материја користити одговарајуће контејнере у кругу, који се празне према уговору са комуналним предузећем.
· Одговорно лице пословног објекта, треба да активно и ажурно води послове и евиденцију чишћења и одржавања истих, као и то све вршити по важећем уговору са комуналним предузећем, уз сарадњу са надлежним општинским органима.
· Отпадни материјал скупљати на одређено мјесто до преузимања од стране овлаштене службе.

· Папир, пластику, стакло и остало одвојено сакупљати и продавати као секундарне сировине или третирати као комунални отпад.
· Произођачи отпада и одговорна лица постројења за управљање отпадом дужни су спроводити програм контроле, мониторинга и водити евиденцију о условима датим у дозволи и осталим релевантним подацима.
· Опасни отпад (електричне или електронске опреме из радног процеса, зауљене и замашћене крпе, апсорбент, контаминирану амбалажу) збрињавати само путем предузећа овлаштених за збрињавање опасног отпада са којим се  склопа Уговор о пословно-техничкој сарадњи за одвоз опасног отпада.
· Опасан отпад уколико се продукује на локацији, одлагати у контејнере за опасан отпад. Контејнери морају бити смјештени на водонепропусној површини, морају бити затворени и/или наткривени. 
· Набавити довољан број контејнера и канти за збрињавање различитих врста отпада.
· Отпад настао у току процеса производње, остаци од непродатих пекарских производа потребно је одлагати на за то предвиђена мјеста, те употребљавати у процесу производње хране за живину.
· Комунални и други отпад не смије се неконтролисано одлагати, односно мора  се збрињавати у договору са овлаштеним службама и о томе водити евиденцију.
· Водити мјесечну и годишњу евиденцију о количинама насталог отпада.
· Придржавати се свих мјера и активности дефинисаних Планаом управљања отпадом. 

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	15 01
	Амбалажа(укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 06
	Мијешана амбалажа

	20


	Комунални отпади (кућни отпад и слични комерцијални и индустријски отпади), укључујући одвојено сакупљене фракције

	20 01 01
	Папир и картон

	20 01 02
	Стакло

	20 01 30
	Детерџенти који су другачији од оних наведених у 20 01 29

	20 01 39
	Пластика

	20 01 40
	Метали

	20 03
	остали комунални отпад

	20 03 99
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.

            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.
· Извршити измјештање опреме са локације.
· Сви отпадни материјали се такође морају уклонити у складу са његовим карактеристикама. 
· Потребно је извршити пренамјену објекта и у складу са дјелатношћу која ће се обављати прибавити нову еколошку дозволу. 
         3.4. Инвеститор, Јанковић Јелена из насеља Брањево, обавезна је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Мониторинг ваздуха вршити у складу са Уредбом мјерењем концентрације прашине.

Табела 2: Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције


	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3


	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)

Напомена 1: не смије се прекорачити више од  35 пута у једној календарској години

Табела 3:  Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат припада IV зони. Дозвољени нивои вањске буке дати су у сљедећој табели. 

Табела 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела 5: Дозвољене граничне вриједности параметара у отпадним водама које се могу  испуштати у јавну канализацију
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
         5.1.  Одговорно лице Јанковић Јелена из насеља Брањево, дужна је спроводити мониторинг загађујућих материја у периоду важења еколошке дозволе како је прописано у табели:
Табела бр. 6: Мониторинг план
	Предмет

мониторинга

	Параметар који се осматра

	Мјесто вршења мониторинга

	Вријеме и начин вршења

мониторинга

	Разлог због чега се врши мониторинг оног параметра

	    Рокови


	Квалитет ваздуха
	Концентрација

честица прашине
	На локацији предметног објекта
	Мјерење

концентрације

вршити у складу са

Уредбом о вриједностима  квалитета
ваздуха(„Сл.гл.Републике Српске“ бр. 124/12)
	Утврђивање и провјера емисије 
 на локацији пекаре и утицај на околно окружење.
	У случају акцидента и по налогу надлежног органа 

или жалби грађана

	
	Ниво буке


	На локацији пердметног

објекта према 

најближим објектима у окружењу
	Мјерење буке вршити у складу са  Правилником о граничним вриједностима интензитета буке („Сл. гласник Р.Српске“, бр. 02/2023) при пуном капицету  раду.
	Утврђивање 

утицаја на околне објекте у непосредном окружењу.
	По налогу  надлежног органа  или жалби грађана

	Квалитет отпадних вода


	Физичко- хемијски и биолошки параметри- квалитета воде
	На испусту воде у крајни реципијент-јавну канализацију
	 У складу с Правилником о условима испуштања отпадних вода у   јавну канализацију  („Сл.гл“ Републике Српске бр. 44/01).
	Утврђивање и провјера квалитета воде која потиче из процеса производње и 

са манипулативних површина
	Једанпут  годишње

	Квалитет земљишта


	Физичко

хемијске

параметри

(тешки метали, 

нафтни 

угљоводоници
и др.)

	У оквиру и ван пословне парцеле

	У  складу са Правилником о граничним и ремедијационим вриједностима загађујућих , штетних и опасних материја у земљишту („Службени гласник Републике Српске“,бр.82/21)
	Утврђивање

степена и врсте

евентуалне

контаминираности

земљишта

	Само у случају

акцидентних

ситуација



5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Јанковић Јелена из насеља Брањево, дана 13.11.2023.год., поднела је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за објекат пекаре „ЕЛЕНА“, који се налази у насељу Брањево, Десета улица број 52, град Зворник, на грађевинској парцели означеној као  к.ч. број: 136/284 К.О. Шепак.
         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 1119/23 од 09.11.2023.године, приложио и сљедећу документацију:
· Рјешење, Одјељење за привреду и друштвене дјелатности, Градска управа Града Зворник, број: 08-350-87/18 од 03.04.2018.год.
· Стручно мишљење, Одјељење за просторно уређење, Општина Зворник, број: 04-364-153/2011 од 19.08.2011.год.
· Увјерење, Одјељење за просторно уређење Општине Зворник, број: 04-361-125/11 од 12.09.2011.год.
· Рјешење, Одјељење за просторно уређење Општине Зворник, број: 04-364-153/11 од 25.08.2011.год.
· Тлоцрт објекта, „Geomatic“ д.о.о. Бијељина, од 22.09.2011.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, К.О. Шепак, од 03.02.2011.год.
· Ситуационо – локациону скицу, Одјељење за просторно уређење Општине Зворник, од 19.08.2011.год.
· Доказ о уплати градске административне таксе.

         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 14.11.- 14.12.2023. год. У Законом предвиђеном року од 30 дана  није изјављена ниједна примједба.
         О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

